钦定古今图书集成/明伦汇编/氏族典/第269卷 > 王诏
## 钦定古今图书集成/明伦汇编/氏族典/第269卷 > 王诏

按《宋史王化基传》：“化基孙诏，字景献，用荫补官通判
广信军事，知博州。元祐初，擢开封府推官。崇宁中，由
大理少卿徙司农。御史论诏在滁日请苏轼书《醉翁
亭碑》，罢主崇福宫，旋知汝州，除直秘阁。言者复抉滁
州事，罢去。起知深、兖二州，徙同州。过阙，留为左司郎
中，迁卫尉、太府卿、刑部侍郎，转开封尹。时子璹使京”
西，摄尹洛，父子两京相望，人以为荣。进刑部尚书，拜
延康殿学士，以银青光禄大夫致仕，卒。